නවීන පන්නයේ රථ වාහන කොල්ලකා ව්‍යාජ අංක යොදා විකුණන කල්ලියක මහ මොලකරු ඇතුළු තිදෙනෙක් හා පැහැරගත් රථ දෙකක් මිරිහාන විශේෂ අපරාධ මෙහෙයුම් ඒකකය මගින් පෙරේදා (31) හික්කඩුවේ දී අත්අඩංගුවට ගෙන තිබේ.පැහැරගත් රුපියල් ලක්ෂ හතළිස් නවයක් වටිනා ජීප් රථයක් හා රුපියල් ලක්ෂ දහඅටක් වටිනා මෝටර් රථයක් මොවුන් සතුව තිබී සොයාගෙන ඇත.මේ රථ දෙක පැහැරගත් බවට ඉකුත් 26 දා පාදුක්ක පොලිසියට පැමිණිලි ලැබී තිබිණි.ර්ගුවෙන් රථ පරීක්ෂා කළ යුතු යැයි පවසා 26 දා මේ රථවලට නැගුණු පුද්ගලයන් අතරම¼ඟ දී රථ හිමිකරුවන් බස්සවා වාහන රැගෙන පලාගොස් තිබිණි.පසුව සිද්ධිය පිළිබඳ පාදුක්ක පොලිසිය මගින් මිරිහාන පොලිස් ස්ථානයට දැනුම් දී තිබේ.මේ අනුව රථ පැහැර ගැනීම මෙහෙයවා ඒවායේ අංක තහඩු වෙනස් කර විකිණීමට ක්‍රියා කළ රත්නපුර පදිංචි කල්ලි ප්‍රධානියා හා රථ පාවිච්චි කළ බලංගොඩ පදිංචි පුද්ගලයන් දෙදෙනා අත්අඩංගුවට ගත් බව මිරිහාන විශේෂ අපරාධ විමර්ශන ඒකකය කීය.බලංගොඩ පදිංචි තවත් සැක දෙදෙනෙක් අත්අඩංගුවට ගැනීම සඳහා පොලිස් කණ්ඩායමක් යොදවා තිබේ.නුගේගොඩ පොලිස් අධිකාරී දේශබන්ධු තෙන්නකෝන් මහතාගේ උපදෙස් මත එම අපරාධ විමර්ශන ඒකකයේ ස්ථානාධිපති ප්‍රධාන පොලිස් පරීක්ෂක ජානක කුමාර මහතාගේ මෙහෙයවීම මත සැරයන් වරුන් වන 28415 ලක්ෂ්මන්, 51885 කරුණාතිස්ස, කොස්තාපල්වරුන් වන 13948 සිල්වා, 40248 ප්‍රසන්න, 40841 කුමුදේස්, 72338 ලලන්ත ඇතුලු නිලධාරීන් මෙම වැටලීම සිදුකර තිබේ..